AlexejDobrolubov/national_council_slovak_2010 huggingface dataset:
79. schôdza NR SR - 1.deň - B. popoludní
Dátum: 2022-12-08
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

54. Ďakujem, pán predsedajúci. Pán premiér Slovenskej republiky Edo Heger, ja sa ti chcem poďakovať za kultivovaný prejav, ktorý si, by som sa trošku vrátil, ako si opisoval celý ten boj proti Ficovi a SMER-u, SMEROHLAS-u ako takého, kde ste naozaj celé to obdobie, tie dve volebné obdobia, ktoré ste bojovali za to, aby ste povalili túto vládu korupčnú, ktorá kradla a rozkrádala tento štát a... a nedopriala našim ľuďom. Ale chcem povedať to, že to, že si ty stál včele na tých barikádach aj s Igorom Matovičom a so všetkými tými bojovníkmi, a tak ako by som sa mal prihovoriť strane SaS, mne celé to obdobie, ktoré ja som v politike nebol... (Prerušenie vystúpenia predsedajúcim.) Pčolinský, Peter, podpredseda NR SR 55. Pánovi premiérovi sa prihovorte. (Povedané súbežne s rečníkom.) Nemec, Richard, poslanec NR SR 56. ... ale veľmi intenzívne som ho vnímal (povedané súbežne s predsedajúcim), tak boli v úzadí. A takisto mi to príde aj teraz. Čakal som od toho, že budú taká konštruktívna a tie hrany celé obrusovať, aj zo začiatku sa to tak zdalo. Bolo tu povedané, že to memento, memento toho, toho kľúčového zlomu bolo tých, tá pomoc tým rodinám a hlavne to krúžkovné. Ja chcem len podotknúť, ministerstvo školstva by sa krúžkovným chválilo, keby to vyšlo a neposlali to tam, kam tam to poslali. Takže mňa to mrzí a ja viem, koľko potrebuješ na to síl a kde ju čerpáš na to, aby si viedol túto krajinu k dobrému, a držím palce tvojim ministrom, celej tej tvojej skupine, lebo viem, hral som kolektívny šport a viem, aké to je dôležité, aby ste držali spolu.
78. schôdza NR SR - 6.deň - A. dopoludnia
Dátum: 2022-12-06
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

109. Ďakujem, pán predsedajúci. Marián, bolo tu spomínané, už vám zrazu prestávajú vadiť vleky. Nie sú to len zimné športoviská, už to môj predrečník povedal, že sú to zimné štadióny. Sú to aj plavárne, ktoré tiež by nemuselo riešiť len trojmesačné odpustenie, zníženie DPH na 10 %. Ale to ti chcem povedať, veď minister financií povedal, že dáva to na tri mesiace, chce to potom kvantifikovať, chce to vyhodnotiť, neni problém mu to, neni problém to predĺžiť, hlavne chce vidieť zo strany podnikateľov, ako sa k tomu začnú, aký k tomu budú mať prístup a či viacej budú priznávať tržieb. Takže ja si myslím, že na tie tri mesiace na skúšku to je správne a potom to predĺžiť. Môžme o tom diskutovať. Ďakujem.
78. schôdza NR SR - 6.deň - A. dopoludnia
Dátum: 2022-12-06
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

71. Ďakujem, pán predsedajúci. Marián, dotkol si sa dvoch vecí, a to daňovo-odvodovej revolúcie. Neviem, v čom ste mali problém, keď ste sa toľko stýkali v Zelenom dome, ale myslím si, že tá idea, jeden odvod, jedna poistka by bola super, lebo by si to vedelo vyrátať aj malé dieťa a nemuseli by sme tu mať toľko účtovníčiek. Ale druhá vec, čo ma trápi viacej, to krúžkovné si spomenul, kde vy ste mali komplet nachystané VOČAP-y (voľnočasové poukazy, pozn. red.) na ministerstve školstva a to, že tvoj šéf hovorí, že ste sa nedohodli, je klamstvo, lebo toto by bez spolupráce ministerstva školstva nebolo a nešlo spraviť. Ministerstvo školstva malo úlohu kooperovať s VOČAP-mi a s krúžkovným. A je smola, že ste to poslali do kanála, lebo mali ste to vy a vidno tu na tom, že to heslo, ktoré má Sulík, keby sa to náhodou Matovičovi podarilo, tak môžem ísť rovno do Austrálie, sa zakladá asi na pravde a uvidíme to aj v priebehu týchto dní. Ďakujem.
78. schôdza NR SR - 1.deň - B. popoludní 2
Dátum: 2022-11-29
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

125. Ďakujem, pán predsedajúci, budem krátky vzhľadom, že už je 19. hodina. Janko Mičovský, ja si ťa veľmi vážim, lebo ty si s prírodou úplne spätý a celé to, celé to prežívaš, celé to prežívaš a rozumiem aj tomu, ja som v Poloninách bol a ten park je naozaj nádherný, a ja a môj brat, keď sa tam preinvestuje toľko peňazí a bude to jeden unikát, ktorý, ktorý nám bude slúžiť, aby tí ľudia, všetci Slováci spoznali Poloniny, ale na druhej strane myslím si, že, myslím si, že tá integrácia do toho integrovaného systému, zasahujúceho systému, kde to nie je len o hasičoch. Proste tam tá technika, tam tá technika tam zostane a ja nevidím problém, keď tí chlapi chcú zachraňovať, buď budú dobrovoľní záchranári, alebo proste prejdú pod tento integrovaný systém, kde môžu pomôcť aj tým zložkám, ako sú napríklad hasiči, ktorých si spomínal. Čiže ja si myslím, že ten diapazón sa im trošku otvára viacej, a nemyslím si, že by, a samozrejme, samozrejme, ja si vážim toho, že oni tam ten terén poznajú úplne do bodky, a nemyslím si, že by museli byť teraz úplne zrušení, to, že stratia prácu. Ja si myslím, že, myslím si, že tam uplatnenie nájdu a, samozrejme, môžu byť dobrovoľní záchranári. Takže v tomto zmysle, v tomto zmysle si myslím, že im neukracujeme niečo, čo, že sa im to tam berie a že tí ľudia nebudú, že budú bez záchrany. Ale ja, mne sa páči, ako si to zhodnotil, a je to, myslím, že dobrá reklama na Poloniny a na ten celý národný park, ktorý si pekne okreslil. Takže ja si ťa za toto vážim. Ďakujem.
77. schôdza NR SR - 1.deň - A. dopoludnia
Dátum: 2022-11-15
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

324. Ďakujem za slovo, pán predsedajúci. Marek, máš môj obdiv, oni asi aj z klubu začali vybiehať, aby na teba museli reagovať. (Smiech v sále.) A dokonca, dokonca si zobudil aj pána Galisa. To už je obdiv, že on začal kričať po tebe. Akože to, to fakt klobúk dole. (Reakcie z pléna a smiech v sále.) Zrútila sa na teba taká sedlová strecha s plno-hranolmi, ktoré, ktoré ťa okomentovali, preto máš môj obdiv. Ale chcem povedať, chcem poukázať na jeden fakt, spomenul si tu dva roky rozoštvávania ľudí na Slovensku, a tak ako oni sa nám vyhrážajú, že sa nám to vráti, tak, páni, ak chcete vládnuť, tak aj vám sa to parádne vráti raz, nebojte sa.
75. schôdza NR SR - 2.deň - A. dopoludnia
Dátum: 2022-10-20
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

79. Pani kolegyňa, ďakujem, ďakujem za taký širší, širší rozsah, rozsah tohto problému, ktorý tu máme. Ja by som sa trošku dotkol naozaj tých športovcov, ktorí, sám som mal ešte s jedným mojím spoluhráčom, keď som hrával so Švédom, kde tie vrecúška neboli také sofistikované a žuval tabak, takže bolo to dosť hrozné. A, samozrejme, chcel by som upozorniť a, samozrejme, je tým, že ste povedali, že je to prvý krok a myslím si, že k tejto regulácii by malo byť pristupované naozaj citlivo a, a mali by sme sa tým zaoberať a ísť ďalej, aby sme to všetko vedeli upravovať, lebo tie technológie tabakových výrobkov idú rýchle dopredu a je to, je to dobrý návrh a myslím si, že pomôže. Ďakujem veľmi pekne.
75. schôdza NR SR - 2.deň - A. dopoludnia
Dátum: 2022-10-20
Poslanec: Nemec, Richard (OĽANO)
Druh vystúpenia: Vystúpenie v rozprave

70. Ďakujem, pán predsedajúci. Vážené kolegyne, vážení kolegovia, tento zákon je v druhom čítaní, myslím si, že tento zákon upravuje tie povestné nikotínové sáčky, vrecúška, ktoré, ktoré sú dosť zneužívané, čo sa týka mládeži, mládeži v školách a ktoré upravujeme tak, aby, aby tieto sáčky boli zaradené do tabakových výrobkov a, samozrejme, boli predávané až od 18 rokov a týmto tým, že to je veľmi rozšírené, takže, samozrejme, budeme sa uchádzať o podporu tohto zákona, ktorý je veľmi dôležitý na ochranu mladistvých a našich detí. Ďakujem veľmi pekne.
75. schôdza NR SR - 2.deň - A. dopoludnia
Dátum: 2022-10-20
Poslanec: Nemec, Richard (OĽANO)
Druh vystúpenia: Vystúpenie v rozprave

47. Ja by som chcel len vyzvať kolegov poslancov, aby tento návrh zákona podporili, lebo si myslím, že je to dobrá pomoc pre zahraničných Slovákov žijúcich v zahraničí a sám som žil v zahraničí a viem, aké je to dôležité a aby našu kultúru mohli takto šíriť ďalej do sveta. Ďakujem veľmi pekne.
75. schôdza NR SR - 2.deň - A. dopoludnia
Dátum: 2022-10-20
Poslanec: Nemec, Richard (OĽANO)
Druh vystúpenia: Vystúpenie v rozprave

39. Ďakujem, pán predsedajúci. Vážené kolegyne, vážení kolegovia, sme v druhom čítaní tohto zákona, ktorý zahraničným Slovákom zľahčuje a bude môcť, bude môcť vlastne spresňovať dlhodobú, dlhodobú prax Úradu pre Slovákov žijúcich v zahraničí a, samozrejme, je to na vybudovanie nových centier žijúcich Slovákov v zahraničí a, samozrejme, aj na rekonštrukcie existujúcich, či sú to kultúrne, či sú to športové, či sú to dlhodobo, dlhodobo, dlhodobé centrá, ktoré potrebujú opraviť. A samozrejme, týmto zákonom im uľahčujeme a, samozrejme, dostávame do procesu na to, aby zahraniční Slováci mali tú možnosť zase skultúrňovať a rekonštruovať naše, naše pamiatky, ktoré, ktoré sú v zahraničí. Ďakujem zatiaľ.
73. schôdza NR SR - 2.deň - B. popoludní
Dátum: 2022-09-29
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

22. Ďakujem za slovo, pán predsedajúci. Igor, pán minister financií, ty si tu spomenul kolektívny šport, a v športe čo by sa dialo. Ja si myslím, že pán Sulík by neprežil v žiadnom kolektívnom športe, lebo by ho vykopali zo šatne, keby sa takto správal v čase krízy, ktorých som prežil v športe veľmi veľa, a tá homogénnosť z týchto kríz to družstvo vedela, vedela dokázať vyviesť a myslím si, myslím si, že v tej kríze sa ukážu tie charaktery, nie keď je dobré počasie. A toto si myslím, že bol kameň úrazu hlavne v covide, lebo to ukázalo, ako to tú spoločnosť tu rozdelilo a rozdeľuje. Ak si ľudia myslia, že pán Sulík a strana SaS skončila s týmto a že nechce predčasné voľby, tak klame a bude to tu rozoberať dovtedy, dokým oni potom vo voľbách dostanú takú na frak, že naozaj môže ísť do tej Austrálie. Ďakujem.
90. schôdza NR SR - 2.deň - A. dopoludnia
Dátum: 2023-05-03
Poslanec: Mizík, Stanislav (-)
Druh vystúpenia: Vystúpenie s faktickou poznámkou

60. Ďakujem za slovo. Pani Kolíková, tento návrh má veľa-preveľa chýb. Môj kolega Schlosár konkretizoval možné nebezpečné situácie. Tak ja len ešte raz pripomeniem jednu z tých situácií. Krádež do 500 eur bude len priestupok, nebude to krádež. Čo to má znamenať? To znamená, že keď niekto ukradne starej babke celý dôchodok, povedzme 450, 480 eur, je to len priestupok a pokuta a nie pokuta a basa. A nebude to aj zneužívané náhodou? Však budem kradnúť len do 500 eur, do výšky 500 eur, povedzme pošlem svoje deti tam, to ešte bude lepší prípad pre zlodeja, a potom mi môžte fúkať práškový cukor na hlavu. To bol len jeden príklad, hej, čo som dal z toho obrovského množstva. Ďakujem.
90. schôdza NR SR - 2.deň - A. dopoludnia
Dátum: 2023-05-03
Poslanec: Mizík, Stanislav (-)
Druh vystúpenia: Vystúpenie s faktickou poznámkou

46. Ďakujem za slovo. Perfektne si to rozobral a doplnil. Po prvé, zmierňovanie trestov pre darebákov, lumpov, zlodejov, vrahov, dílerov, toto je ten nový návrh. Nový návrh, ktorý ja nazývam odporný. Po druhé, porušovanie ochrany zvierat. Je to bič na drobných poľnohospodárov. To je podľa mňa, podľa mňa primárny cieľ tohto zákona. Ale donesie to aj sekundárny jav. A to je staré známe vyvolávanie nevraživosti a jav zvaný udavačstvo, bonzáctvo. Jeden sused bude udávať druhého suseda, keď náhodou sa na niečom nezhodnú. Po tretie, čo sa týka podnecovania a ďalších skutočností a na to nadväzujúce záležitosti, tie definície a postupy o extrémizme sú vágne. Je to plastelína. Urobíte z toho autíčko, domček, stromček, hocičo. A konečné riešenie týchto prípadov bude plne v rukách orgánov, ktoré si to vysvetlia podľa toho, komu slúžia. Budem tvrdší, ale pomenujem môj, poviem vám môj pocit z tohto zákona. Je to brloh, ktorý by nemal prejsť. Ďakujem.
88. schôdza NR SR - 9.deň - B. popoludní
Dátum: 2023-03-28
Poslanec: Mizík, Stanislav (-)
Druh vystúpenia: Vystúpenie s faktickou poznámkou

110. Ďakujem za slovo. Vaše blahorodie, záchranca galaxie Matovič, vy líška prešibaná, všetkými masťami mazaná, z úst plamene pekelne šľahajúca a besnotou proti všetkým nakazená, všetci idú po diaľnici, vy idete v protismere a vy dokonca hlásite na políciu, že sa všetci zbláznili, že idú v protismere. Vy, práve vy ste ten najväčší problém. Zničili ste posledné zvyšky normality v tejto sále dnes vo vašej reči. Vaše výrazy: ožratá krava, brojler, kriváci, bastardi, ožran, skorumpovaná obluda, huba, obludár, predposratosť, osral to pes a tak ďalej a tak ďalej, to je váš mentálny svet. Ale pravda je taká, že keď ste brýzgali na Fica, SaS-ku, Pellegriniho, zabudli ste na jednu dôležitú skutočnosť. Akú? Ste to isté, čo oni. Ste na jednej lodi. Ste na lodi zločineckého paktu NATO a žalárnika národov Európskej únie. A od Fica a Danka sa líšite naozaj len tým, že ste ešte neboli pri Múre nárekov s jarmulkou na hlave. Oni tam boli. A poviem vám vašou rečou, vašich voličov, pre ktorých je dobrá tá päťstovka: Šun more chochádel dilini, džhakére. Ďakujem.
83. schôdza NR SR - 9.deň - A. dopoludnia
Dátum: 2023-02-15
Poslanec: Mizík, Stanislav (-)
Druh vystúpenia: Vystúpenie s faktickou poznámkou

58. Ďakujem za slovo. Dostál, Dostál, zjavne ste nepochopili, o čom je táto debata. Mohli ste vymenovať aj všetky vraždy v Mexiku, tam je ich požehnane. A keďže ste už mali všelijaké národnosti, boli ste už Žid, Maďar, Róm a neviem, či ešte aj nie Eskimák, tam vám poviem teda rečou jednej z tých národností, ku ktorej ste sa hlásili. Dostál, diňal pativ asocialos, Dostál, keren vika dikh rasizmus, dikh rasizmus. A odporúčam thulo, bokhalo žiros užernikos. Dostál, vy komunistický cikno džviros. Keď ste nerozumel, pán Pollák vám rád preloží. Ďakujem.
83. schôdza NR SR - 9.deň - A. dopoludnia
Dátum: 2023-02-15
Poslanec: Mizík, Stanislav (-)
Druh vystúpenia: Vystúpenie s faktickou poznámkou

36. Ďakujem za slovo. Vravel si, že by táto vláda mala prijať účinné rozhodnutia na ochranu občanov. No ale pochybujem o tom. Pochybujem, že táto vláda prijme účinné rozhodnutia. Viem to z vlastnej skúsenosti. Riešil som na základe želania sužovaných obyvateľov žijúcich pri gete v Revúcej problémy, čo majú, narážal som na predstieranú hluchotu a vrchol všetkého nastal vtedy, keď som interpeloval Mikulca. Tú jeho odpoveď mám odloženú a budem ju mať odloženú do smrti. Je tam jasne napísané, je to ich obvyklý spôsob života. Toto mi odpísal Mikulec. Takže môžu neprispôsobiví pod oknami vyrevúvať do nočných hodín, môžu sexovať pod oknami, hrať karty a prevádzať iné radosti zo života. Takýto problém sa týkal aj občanov Michaloviec ešte pred vyše 10 rokmi. Oni si však postavili z vlastných peňazí múr a pred kým? Pred osadníkmi z Angi mlynu, odkiaľ pochádzal aj vrah Eriky. To bolo cirkusu! Jój bože, mimovládky, digrasizmus, digrasizmus. Ale bola to len snaha slušne žiť. Ešte jednu vec by som podotkol. Tri dni po Erike bol zavraždený podobným asociálom 86-ročný dôchodca. Keď som sa pýtal ľudí v tej dedine na Gemeri, tak mi povedali, že to bolo zvláštne. Bol ubitý palicou, ale krv nebola nikde. Čiže niekto ešte aj tú krv pozmýval z jeho domu. Takže nie je to žiaden rasizmus, je to len snaha slušne žiť. Ďakujem za slovo.
83. schôdza NR SR - 8.deň - B. popoludní
Dátum: 2023-02-14
Poslanec: Mizík, Stanislav (-)
Druh vystúpenia: Vystúpenie s faktickou poznámkou

99. Ďakujem za slovo. Tak, pani Cigániková, vy ste nazvali tu pána poslanca krutým človekom. To je divné (povedané so smiechom), on vôbec krutý nie je, pretože tento poslanec dáva návrh na ochranu počatého života, a vy to schvaľujete, tento, zničenie počatého života. Vy ste potom čo, keď on je krutý? A povedali ste taký výraz, že sme moderná spoločnosť. No by som nepovedal, že sme moderná spoločnosť. Sme spoločnosť, ktorú ľudia ako vy už desaťročia menia na zdegenerovanú spoločnosť. Nezabudli ste zase LGT (LGBT, pozn. red.) do toho zapojiť. Takže, milá sestrička Cigániková z Kramárov či odkiaľ, kde to chodíte na prax, chráň ma Boh, všetci svätí, anjeli strážni moji, cherubíni, aby som sa dostal do vašich rúk v nemocnici. To by bol môj koniec.
83. schôdza NR SR - 8.deň - B. popoludní
Dátum: 2023-02-14
Poslanec: Mizík, Stanislav (-)
Druh vystúpenia: Vystúpenie s faktickou poznámkou

87. Ďakujem za slovo. Pani poslankyňa, viete, poslanec dal návrh zákona, správne vám povedal, že on často nechápe vás. Totižto 90 % národa vaše návrhy nechápe a aj tak si ich dávate. Prečo by Čepček nemohol dať svoj návrh zákona? Niekto vás volá, vašu stranu, propotratové monštrá, niekto nositelia slobody a tak ďalej. Je to vec názoru, takže nechajte poslancovi, nech si dá svoj návrh a nech sa o ňom hlasuje v pléne. Ďakujem.
83. schôdza NR SR - 8.deň - B. popoludní
Dátum: 2023-02-14
Poslanec: Mizík, Stanislav (-)
Druh vystúpenia: Vystúpenie s faktickou poznámkou

54. Ďakujem za slovo. K tým dvom otázkam kolegu Suju by som pridal aj svoju otázku a otázku všetkých občanov Slovenskej republiky. Načo riešiť takéto sprostosti, keď štát je v troskách a na kolenách? To už naozaj takéto sprostosti musíme riešiť v súčasnej situácii? Ďakujem za slovo.
83. schôdza NR SR - 1.deň - B. popoludní
Dátum: 2023-02-01
Poslanec: Mizík, Stanislav (-)
Druh vystúpenia: Vystúpenie

40. Ďakujem za slovo. Pani poslankyňa, len stručne. Vy máte svoj názor a ja mám svoj názor, že treba opustiť zločineckú organizáciu NATO. A čoraz, čím ďalej, tým viacej sa veľa ľudí presviedča o tejto pravde, ktorú hovorím nielen ja, ale aj ďalší poslanci a občania tejto republiky. Ďakujem.
78. schôdza NR SR - 18.deň - A. dopoludnia
Dátum: 2023-01-26
Poslanec: Mizík, Stanislav (-)
Druh vystúpenia: Vystúpenie s faktickou poznámkou

50. Ďakujem za slovo. Pán Matovič, čo to tu hráte? Kto tu hrá špinavú hru s naším národom? Vaša bývalka, strana SaS, sa spolčí s HLAS-om, svojím úhlavným nepriateľom, pomôže povaliť svoju vládu a o krátky čas už je opäť spojená s bývalými partnermi z OĽANO a SME RODINA. A vyše deväťdesiatimi hlasmi brutálne vyšmaria inštitút referenda z ústavy. Prečo nevypadnete, keď vám bola vyhlásená nedôvera? Načo to predlžujete? Prečo nevyhlásite voľby čo najskôr? A len to naťahujete ako malé dieťa sopeľ pri potoku. Zbabrali ste všetko. Vaše paprče, vaša chorá myseľ všetko zbabrala. Tisíce mŕtvych vďaka neliečeniu. Pretože ber Paralen, pi čajíček až do stavu, keď už je neskoro, to veruže nie je liečba. Nezmyselné testovanie, zaťahovanie Slovenska do vojny, zadlženie na generácie, šialené ceny energií, miliardy nevyčerpané z eurofondov, rozvrat v polícií, cenzúra a tak ďalej a tak ďalej. Máte toho na rováši až príliš veľa, aby ste to naťahovali ako sopeľ zašpinené decko pri potoku. Vypadnite, zmiznite! Už v máji a nie v septembri! A kde máte vypadnúť? To je jedno. Maurícius, Madagaskar, Biafra, stredná Angola, hocikde. Len vypadnite!
79. schôdza NR SR - 2.deň - A. dopoludnia
Dátum: 2022-12-09
Poslanec: Mizík, Stanislav (-)
Druh vystúpenia: Vystúpenie s faktickou poznámkou

100. Ďakujem za všetky faktické poznámky. Len nechápem poznámku a reč pána Lehotského, či to hovoril na moju rozpravu, či to sa k vám prihovoril, a keď k vám, tak ste ho mal zrušiť, lebo o mne to nebolo. Pán Dostál, aj napriek tomu, že sme politickí a idelogickí nepriatelia, považujem vás za dosť chápavého človeka. No ja som konkretizoval konkrétne dvoch ministrov bližšie a ich veci, ktoré oni riešia, lebo to je pre mňa gro pri riešení, pri odvolávaní vlády. Rozumiete? Sú súčasťou, boli aj v... v Matovičovej, aj v Hegerovej vláde. Takže toto je pre mňa gro, prečo budem hlasovať za odvolanie. Každý má svoje prirori... priority, dôležité veci, napr. pán Svrček sa zaujíma o ekonomiku projektu a projekty. Chápete, čiže, aby ste to chápal ako dosť chápavý človek. Dúfam, že som vám to jasne vysvetlil. Pán Svrček, ja som len charakterizoval stav štátu. Že sme montážnou dielňou. Ja som nevravel, že sa nemá u nás aj montovať. Ja som len charakterizoval. To, že sme úveroví otroci a že jednoducho sme montážna dielňa, čo je pravda. Nič viacej som k tomu nepovedal. A osobne nie som proti projektom, o ktorých ste hovorili. No a keďže sa vyjadril teraz aj pán Kollár ohľadom tej migrácie, tak ja tvrdím, že je tu riešenie. Nie demonštrantov, na každej benzín pumpe zastavovať policajné hliadky, policajti v počte aj desať kusov, ale hermeticky uzavrieť hranice. Hermeticky, aby nemohli prejsť na našu stranu. Oni... a nie, nebudete mi hovoriť nič, pán Kollár, jednoducho príde dajaký Abdul a nakoniec povie, ostatní mu prisvedčia, a že to nie je Abdul, to je Ahmed a je zo Sýrie, pritom bol z Jemenu a hotovo. A už má papier, bumážku a už môže byť u nás, takže tak. (Reakcie z pléna, predsedajúci diskutuje mimo mikrofónu.)
94. schôdza NR SR - 9.deň - B. popoludní
Dátum: 2023-06-27
Poslanec: Oravec, Ján (SaS)
Druh vystúpenia: Vystúpenie s faktickou poznámkou

28. Ďakujem pekne. Moje stanovisko alebo môj návrh na výbore pre európske záležitosti k zákazu spaľovákov stál vlastne na začiatku tohto procesu a bol možno aj spúšťačom tohto návrhu. Napriek tomu, že ja som bol iniciátorom toho, toho, zaviazať našu exekutívu, aby hlasovala proti zákazu spaľovacích motorov, tak na výbore pre európske záležitosti som hlasoval proti tomuto dnešnému návrhu, o ktorom diskutujeme, a dôvod je nie ten, že by som s tým nesúhlasil, ale dôvod je ten, že si myslím, že ten proces tvorby a vyjednávania a schvaľovania stanovísk Slovenska k návrhom legislatívy EÚ je oveľa komplexnejší a my tu riešime v podstate len to finále. Riešime 200-metrovú cieľovú rovinku, ale to, čo je vyjednávanie o tých stanoviskách, je maratón. A my potrebujeme zásadnú reformu celého toho procesu od chvíle, kedy sa vybehne zo štartu až do toho cieľa. Čiže moja výhrada je, že toto čo tu je navrhnuté, síce rieši dôležitú vec, ale len tú úplne finálnu fázu. A po druhé, je to tak zásadná zmena, že si nemyslím, že sa má robiť teraz v tejto chvíli, chvíľočku pred voľbami, ja som pána ministra vyzval, dostanete aj list, pán minister, v tomto zmysle tento týždeň, aby inicioval okamžite zásadnú zmenu celého toho procesu od chvíle, kedy sa zrodí prvotný návrh, kedy rezortné koordinačné skupiny k tomu prijímajú stanovisko a deje sa to bez konzultácie s firmami, s podnikateľmi, s občanmi, ktorých sa to týka a je to primárne na úrovni úradníkov. Čiže zásadným spôsobom celý ten proces treba prekopať, ak to sa nedá dosiahnuť týmto, je to len jedna malá súčasť toho, dvesto metrov... (Prerušenie vystúpenia časomerom.)
94. schôdza NR SR - 1.deň - B. popoludní
Dátum: 2023-06-13
Poslanec: Oravec, Ján (SaS)
Druh vystúpenia: Vystúpenie s faktickou poznámkou

157. Ďakujem pekne. Pán premiér, vy ste povedali veľmi dôležitú vec teraz pred chvíľočkou a síce, že ten text, o ktorom tu diskutujeme, je teda vyhlásenie, ale že vy máte všetky tie vyhlásenia rozpísané aj do tzv. KPI´s, Key performance indicators, čiže kľúčových výkonnostných ukazovateľov, a povedali ste, že ak bude záujem, tak to môžte zverejniť. Tak ja by som povedal, že nieže ak bude záujem, ak chcete prispieť ku skvalitneniu toho, ako fungujú verejné inštitúcie, ako funguje vláda, tak by ste to nieže mali, musíte ich zverejniť, tieto výkonnostné indikátory, aby teda aj my tuná v parlamente, ale aj širšia verejnosť vedela, že ako sa vám darí z hľadiska potom napĺňania toho vyhlásenia, čiže k tomuto určite pristúpte. A pristúpte k tomu aj kvôli tomu, že v zásade aj napriek tomu, že teda ste si zadefinovali, alebo teda si uvedomujete, že ste na relatívne krátke obdobie, tak na toto obdobie ste si zadefinovali dosť veľa priorít, a teraz, keď to tu dobre počítam, a opravte ma, ak nemám pravdu, tak vy ste povedali, že za každé jedno ministerstvo budú tri krátkodobé a tri dlhodobé priority, čo je šesť priorít na jedno ministerstvo. Ministerstiev je 14 x 6 je 84, ak dobre počítam, áno? Čiže 84 priorít a bolo by dobré teda na konci toho obdobia, ku koncu septembra, aby presne cez plnenie tých key performance indicator´s, cez výkonnostné ukazovatele, verejnosť a my tuná v parlamente sme vedeli posúdiť, koľko z tých 84 priorít, na môj vkus príliš veľa, ale koľko z nich sa vám podarilo dosiahnuť alebo sa k nim priblížiť. Takže určite vás povzbudzujem k tomu, aby ste tieto indikátory zverejnili.